Hara Toratane

Takeda klanaren zerbitzarietako bat izan zen Japoniako historiako Sengoku aroaren amaieran. Klanaren tradizioen arabera, Haratarrak, Shimosa probintziako Chiba klanari zerbitzatzera behartuak zeuden, baina hamar urteko zerbitzuaren ondoren, Takeda Nobutoraren zerbitzari bihurtu zen, honi, 1521eko Fukushima Masashigeren suntsipenean lagundu ziolarik, non ospe berezia hartzen hasi zen bere ahalmen estrategikoagatik, honengatik, modu herrikoian, Toratanek "hamar ashigaruk 100 samuraik bezala borroka egitea" lor zezakeela esaten zelarik.

Nobutora hil ondoren, Toratane, bere maisu berriarekin, Takeda Shingenekin arazoak izaten hasi zen, hauek, Shingen eta Uesugi klanaren arteko etsaitasuna hasi zenean handitu zirelarik. Toratanek, Hojo klana zerbitzatzea erabaki zuen, baina laster kontaktatu zuten Shingenen zenbait zerbitzarik eta Kai probintziara itzultzeko konbentzitua izan zen, non Takeda Shingenen hogeita lau jeneraletako bat bihurtu zen. Toratanek, zenbait gudutan parte hartu zuen, Kawanakajimako guduetan kasu, non Uesugi Kenshinen tropen aurka borrokatu zuen Shinano probintzian. Toratane, Kawanakajimako bosgarren eta azken guduan hila izan zen.

Kategoria:Samuraiak